Ալլա Վերեշչագինա

Ալլա Գլեբովնա Վերեշչագինա (20 օգոստոսի 1925, Սարապուլ (այլ տվյալներով՝  Լենինգրադ) - 11 հունվարի 2016, Մոսկվա), խորհրդային և ռուս արվեստաբան, ռուսական կերպարվեստի պատմության վերաբերյալ բազմաթիվ գրքերի և աշխատությունների հեղինակ, արվեստագիտության  դոկտոր (1977), մանկավարժ, պրոֆեսոր (1980), Ռուսաստանի գեղարվեստի ակադեմիայի ակադեմիկոս (1997, ԽՍՀՄ գեղարվեստի ակադեմիայի թղթակից անդամ 1988 թվականից), Ռուսաստանի Դաշնության արվեստի վաստակավոր գործիչ (1992), 1951 թվականից ԽՍՀՄ նկարիչների միության անդամ։

Կենսագրություն  
Ալլա Վերեշչագինան ծնվել է 1925 թվականին Սարապուլում, որն այդ ժամանակ մտել է ՌԽՖՍՀ Ուրալի մարզի կազմի մեջ (այժմ՝ ՌԴ, Ուդմուրտական Հանրապետություն)։ Այլ աղբյուրների տվյալներով ծնվել է Լենինգրադում։ Սովորել է Լենինգրադի պետական համալսարանում, 1951 թվականին ավարտել է պատմության ֆակուլտետի արվեստագիտության բաժինը։ Աշխատել է Ռուսական պետական թանգարանում, որտեղ զբաղվել է գիտական գործունեությամբ, ինչպես նաև մասնակցել է «Պետական ռուսական թանգարան։ XVIII - XX դարի սկզբի գեղանկարչություն» գրացուցակի ստեղծմանը (Լենինգրադ, Ավրորա և արվեստ, 1980)։

1976 թվականին Ալլա Վերեշչագինան պաշտպանել է դոկտորական ատենախոսություն «Ռուսական պատմական գեղանկարչությունը և արվեստի խնդիրները 19-րդ դարի «վաթսունական թվականների» արվեստի խնդիրները» թեմայով։ 1977 թվականին ստացել է արվեստագիտության դոկտորի կոչում, 1980 թվականից եղել է պրոֆեսոր։ Ավելի քան տասնհինգ տարի գեղանկարչության պատմություն է դասավանդել Ի. Է. Ռեպինի անվան գեղանկարչության, քանդակագործության և ճարտարապետության ինստիտուտում։

Ալլա Վերեշչագինան գրել է մի շարք մենագրություններ ռուսական պատմական գեղանկարչության և գեղարվեստական քննադատության, ինչպես նաև նկարիչներ Կոնստանտին Տրուտովսկու, Վյաչեսլավ Շվարցի, Նիկոլայ Յարոշենկոյի, Ֆեդոր Բրունիի, Նիկոլայ Գեի, Վասիլի Պերովի, Վասիլի Վերեշչագինի և մյուսների ստեղծագործությունների վերաբերյալ։ «Ֆեոդոր Անտոնովիչ Բրունի» մենագրության համար Վերեշչագինան ստացել է ԽՍՀՄ նկարիչների միության մրցանակ։ 1988 թվականին ԽՍՀՄ գեղարվեստի ակադեմիայի կողմից ստացել է արծաթե մեդալ «Նիկոլայ Նիկոլաևիչ Գե» մենագրության համար։

1992 թվականին Ալլա Վերեշչագինային շնորհվել է Ռուսաստանի Դաշնության արվեստի վաստակավոր գործչի կոչում։ 1997 թվականին ընտրվել է Ռուսաստանի գեղարվեստի ակադեմիայի իսկական անդամ։ Աշխատել է Ռուսաստանի գեղարվեստի ակադեմիայի Կերպարվեստի տեսության և պատմության գիտահետազոտական ինստիտուտում (ՌԳԱ ԳՀԻ) որպես գլխավոր գիտաշխատող։

Երկեր 
 Константин Александрович Трутовский, 1826—1893, Москва, Искусство, 1955
 Вячеслав Григорьевич Шварц, Ленинград—Москва, Искусство, 1960
 Николай Александрович Ярошенко, Ленинград, Художник РСФСР, 1967
 Художник, время, история. Очерки русской исторической живописи XVIII — начала XX века, Ленинград, Искусство, 1973
 Русская прогрессивная художественная критика второй половины XIX века, Москва, Изобразительное искусство, 1979 (совместно с )
 Федор Антонович Бруни, Ленинград, Художник РСФСР, 1985
 Николай Николаевич Ге, Ленинград, Художник РСФСР, 1988, ISBN 5-7370-0011-7
 Некоторые проблемы исторической живописи В. Г. Перова, 1988
 Историческая картина в русском искусстве. Шестидесятые годы XIX века, Москва, Искусство, 1990, ISBN 5-210-00311-6
 Русская художественная критика середины — второй половины XVIII века, НИИ РАХ, Москва, 1991
 Русская художественная критика конца XVIII — начала XIX века, Москва, НИИ РАХ, 1992
 Некоторые современные проблемы изучения творчества , 1993
 Русская художественная критика двадцатых годов XIX века, Москва, НИИ РАХ, 1997
 Критики и искусство: очерки истории русской художественной критики середины XVIII — первой трети XIX века, Москва, Прогресс-Традиция, 2004, ISBN 5-89826-213-X

Ծանոթագրություններ

Արտաքին հղումներ 
 Верещагина Алла Глебовна, Российская академия художеств — www.rah.ru

ԽՍՀՄ նկարիչների միության անդամներ
Խորհրդային արվեստաբաններ
Ռուս արվեստաբաններ
Խորհրդային պատմաբաններ
Արվեստագիտության դոկտորներ
Ռուս գիտնականներ
Ռուս մանկավարժներ
Խորհրդային պրոֆեսորներ
ԽՍՀՄ ԳԱ թղթակից անդամներ
Սանկտ Պետերբուրգի պետական համալսարանի շրջանավարտներ
Ոչ գեղարվեստական գրողներ